23 
umbone ad marginem cardinalem trahi potest major est 
sinistrae parti. 
Fratres Sandbergii (Verst. in Nassau tab. XXXI. fig. 11) 
e schisto posidonico Nassoviae speciem generis Pecten 
habent, quam »Pect. subspinulosus« nominant, qua specie 
nostra aliqua ratione comparari potest. Priusquam autem 
discrimina significamus, nonnulla de illa specie praemittimus. 
Imago, quam habent fratres Sandbergii, ut ipsi dicunt, 
est imitatio imaginis, quam Goldfuss (Petr. Germ. Tora II, 
tab. LXXXVIII. fig. 9) de sua specie »Pect. grandaevus 
habet. Concedunt etiam fratres Sandbergii, exemplaria 
non habuisse, tamen novam speciem creant. In descri- 
ptionibus eorum auctorum nihil autem invenimus, quod 
ad talem separationem cogeret; maximum discrimen est eo 
loco, quo Goldfuss dicit; » auriculis inaequalibus, anteriore 
valvae dextrae triplicata® et fratres Sandbergii eandem 
auriculam posticam valvae sinistrae esse putant. Quod, 
quum satis grave non sit, ex commutatione testarum pen- 
dente, nos movet, ut nomen, a Goldfuss datum, restitua- 
mus. Facile est, nova nomina facere, sed plane inutile; 
majoris autem pretii datum, quamvis ineptum, nomen reti- 
nere, quam novum bonae descriptae definitaeque speciei 
dare. 
Nostra species, ut ad eam redeamus, auriculis non, aut 
obscure longitudinaliter plicatis, lateribus inaequalibus, lati- 
tudine praevalente testae, costulis longitudinalibus non spi- 
nulosis, striis concentricis densius dispositis, satis sepa- 
rata est. 
Referenda est autem, nec non altera nostra species, 
ad eam sectionem generis Pecten, quam auctores nomine 
